Interlingua

**Interlingua** (ISO 639; kod bahasa: *ia*, *ina*) ialah bahasa buatan antarabangsa (IAL) yang dibangunkan antara 1937 hingga 1951 oleh *[[International Auxiliary Language Association]]* (IALA). Ia merupakan bahasa buatan yang kedua atau ketiga paling popular (selepas Esperanto dan mungkin Ido) serta juga bahasa buatan naturalis yang terpopular. Sebahagian besar perbendaharaan kata, tatabahasa, dan ciri-cirinya yang lain berasal daripada bahasa sejadi. Interlingua dibangunkan untuk menggabungkan tatabahasa yang mudah dan hampir tetap  dengan perbendaharaan kata yang sepunya dengan paling banyak bahasa yang mungkin. Justera, ia amat sangat mudah dipelajari, sekurang-kurangnya bagi mereka yang bertuturan bahasa asli yang merupakan sebahagian sumber perbendaharaan kata dan tatabahasa Interlingua. Sebaliknya, Interlingua juga boleh digunakan sebagai pengenalan pantas kepada banyak bahasa sejadi.
Interlingua juga luar biasa kerana ia dapat difahami dengan segera oleh ratusan juta orang  yang bertuturan bahasa Romawi.

Nama "Interlingua" berasal daripada perkataan-perkataan Latin, *inter* yang bermakna "antara" dan * lingua* yang membawa pengertian, "lidah" atau "bahasa". Morfem-morfem itu adalah tepat sama dalam bahasa Interlingua. Justera, Interlingua ialah "antara bahasa" atau "bahasa perantaraan".

## Rasional

Gerakan-gerakan sains, teknologi, perdagangan, diplomasi, dan seni yang mewah, bergabung dengan dominans sejarah bahasa Greek dan Latin, telah menghasilkan sebuah perbendaharaan kata sepunya yang besar dalam kalangan bahasa Barat. Interlingua menggunakan suatu tatacara yang objektif untuk mendapatkan dan menstandardkan perkataan-perkataan yang digunakan secara meluas bagi sesuatu konsep yang didapati dalam set *bahasa kawalan*: bahasa-bahasa Inggeris, Perancis, Itali, Sepanyol, dan Portugis, dengan bahasa Jerman dan bahasa Rusia sebagai rujukan sekunder. Perkataan-perkataan daripada mana-mana bahasa berlayak dimasukkan ke dalam Interlingua, asalkan keantarabangsaannya dapat ditunjukkan menerusi kewujudan perkataan tersebut dalam bahasa-bahasa kawalan. Justera, Interlingua merangkumi berbagai-bagai bentuk perkataan seperti perkataan Jepun, *geisha* dan *samurai* , perkataan Arab *califa*, perkataan orang Asli Australia *kanguru*, dan perkataan Findland, *sauna*.

Interlingua menggabungkan perbendaraan kata tersebut yang sedia ada dengan tatabahasa yang minimum, berdasarkan bahasa-bahasa kawalan. Orang-orang yang menguasai mana-mana satu bahasa Romawi dengan baik atau mempunyai sedikit pemahaman bahasa Romawi bersama-sama dengan pengetahuan *[[perbendaharaan kata saintifik antarabangsa]]* yang memadai sering memahami Interlingua sebaik sahaja mereka membaca atau mendengarnya. Para penutur yang berpendidikan bahasa Inggeris juga dapat memahaminya dengan mudah.. Pemahaman Interlingua yang segera pula menyebabkannya amat sangat mudah dipelajari. Penutur bahasa yang lain juga dapat belajar bertuturan dan menulis Interlingua dalam masa yang singkat, disebabkan tatabahasanya yang mudah serta pembentukan perkataan yang tetap dan yang menggunakan sebilangan kecil akar kata dan imbuhan.

Sebaik sahaja dipelajari, Interlingua boleh digunakan untuk belajar bahasa-bahasa lain yang berkaitan dengan mudah lagi pantas, malahan memahaminya dengan segera, menurut sesetengah kajian. Penyelidikan tentang pelajar bahasa Sepanyol menunjukkan bahawa, selepas mempelajari Interlingua, mereka dapat menterjemahkan teks asas daripada bahasa Itali, bahasa Portugis, dan bahasa Sepanyol. Dalam satu kajian pada 1974, sebuah kelas Interlingua menterjemahkan teks Sepanyol yang para pelajar yang sudah menyertai 150 jam pelajaran bahasa Sepanyol mendapati terlalu sukar untuk difahami. Gopsill telah mencadangkan bahawa kebebasan Interlingua daripada ketaktetapan membenarkan pelajar menguasai mekanisme bahasa Interlingua dengan cepat.

Perkataan dalam Interlingua mengekalkan bentuk asal bahasa sumber. Ia diubah dengan sedikit yang mungkin untuk menyelaraskannya dengan fonotaktik Interlingua. Setiap perkataan mengekalkan ejaan, sebutan, dan maknanya yang asal. Atas alasan itu, Interlingua sering diistilahkan sebagai sebuah bahasa buatan antarabangsa (IAL) *naturalis*. Bagaimanapun, istilah "naturalis" digunakan dalam pengertian yang tidak serupa dengan erti kata yang digunakan oleh bahasa berseni. Justera, daripada segi bahasa berseni, Interlingua bukanlah bahasa naturalis.

## Lihat juga
* Esperanto dan Interlingua dibandingkan
* *[[Grammatica de Interlingua]]*
* Ido dan Interlingua dibandingkan
* Interlingua dan kelayakan perkataan antarabangsa
* Kamus Interlingua
* *[[Interlingua, Instrumento Moderne de Communication International]]* (buku panduan kursus)
* Internasionalisme (linguistik)
* Ketaknalaran dan kekecualian dalam Interlingua

## Rujukan

## Pautan luar

;Pertubuhan Interlingua
* Union Mundial pro Interlingua, the official site of the UMI
* Societate American pro Interlingua, the American Society for Interlingua
* Frank Esterhill on the Interlingua Institute

;Kamus, tatabahasa dan kajian bahasa
* Full text of the Interlingua-English Dictionary
* Search the Interlingua-English Dictionary
* Concise Interlingua-English Dictionary
* Wikibooks Basic Interlingua-English Dictionary
* Additional Interlingua dictionaries at Babylon 
* Comprehensive Interlingua dictionaries at Softbear 
* The Ispell Interlingua dictionary
* Interlingua Grammar
* Text and sound samples of Interlingua 
* Basic Interlingua-English search-translation page 
* A new Interlingua course for English speakers
* An English Pocket Guide to Interlingua 

;Berita dan maklumat Interlingua
* Panorama
* Interlingua in Interlingua
* A brief history of Interlingua

;Sumber internet
* The Open Directory site  at Open Directory Project
* The Google site
* The europa.* Usenet hierarchy uses Interlingua for the denomination of its newsgroups and for documentation
* Documents of the World Wide Web Consortium 
* Search Engine for Interlingua Websites 

;Laman kerajaan dan perkhidmatan awam
* The València Youth Hostel  in Spain
* The City of Borno , northern Italy
* Tourism in Äskhult , Sweden
* Raven Run, a Kentucky animal, bird, and plant sanctuary
* Gotland, a Swedish province in the Baltic Sea

;Agama dan falsafah dalam Interlingua
* Christianismo Reformate, a site presenting Reformation Christianity
* The Tao Te Ching
* The Book of Mormon
* Egyptian religion
* The Humanist Manifesto at the Dutch website
* Rationalism

;Dokumen dan kesusasteraan
* Manifesto de Interlingua (by Alexander Gode) 
* Interlingua - Latino Moderne (by Alexander Gode)
* Interlittera: Interlingua and Literature
* Guide to the papers of Alexander Gode at SUNY-Albany
* E-Books in Interlingua 
* Maliyat Journal, the site of an Iranian professional journal
* The Constitution of the European Union 
* Universal Declaration of Human Rights, presented by the United Nations